90 निष्कासित, 9 फर्जी परीक्षार्थी भी पकड़े गए
मैट्रिकपरीक्षा में शनिवार को 90 परीक्षार्थी निष्कासित हुए, जबकि 9 लोग दूसरे के बदले परीक्षा देते पकड़े गए। नालंदा जिले में 4, लखीसराय में 1, मधेपुरा में 1, जमुई में 1 तथा खगड़िया में 2 फर्जी परीक्षार्थी पकड़े गए। बिहार बोर्ड अध्यक्ष आनंद किशोर ने बताया कि चौथे दिन की परीक्षा दोनों पालियों में राज्य के सभी केंद्रों पर शांतिपूर्ण संपन्न हुई। शनिवार को 80 अंकों की विज्ञान (भौतिकी, रसायनशास्त्र, जीवविज्ञान) की परीक्षा हुई। पहली पाली में 8 लाख 99 हजार 73 और दूसरी पाली में 8 लाख 64 हजार 350 परीक्षार्थी शामिल हुए।
कल दो पाली में मातृभाषा का पेपर
अगलीपरीक्षा सोमवार 6 मार्च को होगी। उस दिन मातृभाषा के तहत हिंदी, उर्दू, बांग्ला, मैथिली की परीक्षा दोनों पालियों में होगी। पहली पाली में हिंदी की परीक्षा के लिए 7 लाख 78 हजार 401 परीक्षार्थियों ने फार्म भरा है। उर्दू के लिए 92 हजार 602, बांग्ला में 255 और मैथिली में 21 हजार 573 परीक्षार्थियों ने फार्म भरा है। दूसरी पाली में हिंदी में 7 लाख 50 हजार 330, उर्दू के 81 हजार 928, बांग्ला के 370 और मैथिली के 26 हजार 227 परीक्षार्थी हैं।
बांकीपुर स्कूल केंद्र से परीक्षा देकर निकलतीं छात्राएं।
hin_Deva hin_Deva hin_Deva hin_Deva hin_Deva